মেসির পাশে শুভশ্রী, অভিনেত্রীর শারীরিক গঠন নিয়ে প্রশ্ন উঠতেই মুখ খুললেন রাজ

ওয়েবডেস্ক-  কলকাতায় (kolkata) মেসি (Lionel Messi) । যুবভারতীতে রণক্ষেত্র। তার মাঝেই মেসির সঙ্গে ছবি তুলে ট্রোলের শিকার হলেন টলি তারকা শুভশ্রী গঙ্গোপাধ্যায় (Subhashree Gangopadhyay) । স্ত্রীর পাশে ঢাল হয়ে দাঁড়ালেন স্বামী রাজ চক্রবর্তী। টিটাগড় থানায় লিখিত অভিযোগ দায়ের করেছেন নির্মাতা, বিধায়ক, শুভশ্রীর স্বামী রাজ চক্রবর্তী (Raj Chakraborty) । স্ত্রীকে কটূক্তিকে ক্ষুব্ধ রাজ। তাঁর স্পষ্ট বক্তব্য, একজন নারীরে যেভাবে অপদস্থ করা হয়েছে, সেখানে টিটাগড় থানায় অভিযোগ জানাতে বাধ্য হয়েছি। এর পেছনে রাজনৈতিক উসকানি রয়েছে। কারা জড়িত, তা এখনই বিস্তারিত বলতে চাই না। এতে তদন্তে সমস্যা হতে পারে।’

১৩ ডিসেম্বর কলকাতায় ফুটবল ইতিহাসে এক বিতর্কিত দিন। কলকাতার কাছে তো বটেই গোটা ভারতবাসীর কাছেই লজ্জা। ২০২৬ বিধানসভা ভোটের আগে এই ইস্যুটি নিয়ে বড়সড় রাজনৈতিক তরজা হতে চলেছে। যুবভারতী ক্রীড়াঙ্গনের গ্যালারিতে হাজার হাজার দর্শকের স্বপ্নভঙ্গ কয়েক সেকেন্ডের মধ্যেই স্বপ্নভঙ্গ। হাজার হাজার টাকা দিয়ে টিকিট কেটেও মেসিকে সামনে থেকে দেখতে পাননি দর্শকেরা। মাঠজুড়ে চলল ভাঙচুর, বিশৃঙ্খলা, বোতল ছোঁড়া থেকে চেয়ার ছোঁড়াছুঁড়ি। প্রধান আয়োজক শতদ্রু দত্ত গ্রেফতার হন। এই সবের মাঝে মেসির সঙ্গে ছবি তুলে ট্রোলের শিকার হন অভিনেত্রী শুভশ্রী গঙ্গোপাধ্যায়।

সেদিন যুবভারতীতে উপস্থিত ছিলেন শুভশ্রী। তাঁর বক্তব্য অনুযায়ী, বাংলা চলচ্চিত্রশিল্পের প্রতিনিধি হিসেবেই তিনি সেদিন সেখানে যান। কিন্তু মেসির সঙ্গে একটি ছবি সামাজিক যোগাযোগমাধ্যমে পোস্ট করার পরই শুরু হয় তাকে ঘিরে ট্রোলের বন্যা বয়ে যায়। যেখানে বহু দর্শক টাকা দিয়েও তাঁদের প্রিয় খেলোয়াড়কে দেখতে পাননি, কিন্তু একজন ‘মহিলা অভিনেত্রী’ হওয়ার জন্যই কী শুভশ্রীকে এত ট্রোলের শিকার হতে হল। এই প্রশ্নই এবার প্রকাশ্যে তুলেছেন রাজ চক্রবর্তী। সামাজিক যোগাযোগমাধ্যমে দেওয়া এক দীর্ঘ পোস্টে তিনি শুধু স্বামীর পরিচয়ে নয়, একজন নাগরিক হিসেবেও প্রতিবাদ জানান। পোস্টে রাজ লেখেন, যুবভারতীর অরাজকতা অনভিপ্রেত, লজ্জাজনক এবং ফুটবলপ্রেমী বাঙালির প্রতি চরম অসম্মান।

আরও পড়ুন-  সোশ্যাল মিডিয়ায় শুভশ্রীকে কুরুচিকর মন্তব্য, থানায় অভিযোগ দায়ের রাজ চক্রবর্তীর

ইস্টবেঙ্গল-মোহনবাগান ম্যাচের অভিজ্ঞতা থাকা সত্ত্বেও কীভাবে এত বড় আয়োজনের পরিকল্পনায় এমন গাফিলতি রয়ে গেল, সে প্রশ্নও তোলেন তিনি। দোষীদের শাস্তি দাবি করে রাজ বলেন, ওই দিন আঘাত পেয়েছে বাঙালির আবেগ। শুভশ্রীর প্রসঙ্গে তিনি বলেন, বিশৃঙ্খলার মাঝেই তিনি আমন্ত্রিত অতিথি হিসেবে উপস্থিত ছিলেন। তাকে খেসারত দিতে হচ্ছে। অভিনেত্রী বলেই কি তিনি মেসির ভক্ত হতে পারেন না?

রাজের মতে, একজন মানুষের পরিচয় শুধু পেশায় সীমাবদ্ধ থাকতে পারে না। শুভশ্রী কখনো মা, কখনো বোন, কখনো স্ত্রী, কখনো অভিনেত্রী, আবার কখনো নিছক একজন ভক্ত, সব পরিচয়ের ঊর্ধ্বে তিনি একজন মানুষ।

রাজের মতে, এই ট্রোলিং শুধু বর্তমানের অপমান নয়, ভবিষ্যতের জন্যও একটি বিপদজনক বার্তা দিচ্ছে। অপমান আর প্রতিবাদের মধ্যে পার্থক্য রয়েছে।

দেখুন আরও খবর-